The greatest showman er kanskje selve kjerneeksempelet på en **feelgood** film. Og jeg tror noe av grunnen til at den vekker disse varme følelsene i oss, er at den treffer oss, **vi kjenner** oss igjen. Fortellingen handler om mennesker som **følte seg fortapt og alene, men som finner tilhørighet**, verdi og mening. De finner **et hjem**. Filmen understreker på mange måter kjernebudskapet i den **kristne troen: At for å finne veien hjem må du gå nådens vei**. Der hvor vi bæres av **ufortjent kjærlighet.** Kjærlighet uten krav.

I The greatest showman treffer vi **mennesker som er litt annerledes**. De er egentlig som alle andre mennesker - **unike og spesielle**. Det er bare det at akkurat deres annerledesheter er litt mer synlig. Og derfor har de **fått høre, gang på gang, denne skadelige løgnen o**m at de må **skjule ansiktet, gjemme** bort den de egentlig er. De har **levd med skam over den** de er. En **skam påført av de mange stemmene** rundt dem, som **har trykket** de ned. Og **stemmen inni dem selv, som har** sagt at de egentlig ikke fortjener noe mer.

Det er da P. T., Phineas Taylor, **Barnum kommer** og drar bort forhenget. Og der hvor **andre har sett bort eller fnist eller gjort** narr av, så ser han dem i øynene og sier: “**Enestående, unik, ja, - vakker**!” Barnum avslører **løgnen om at de** må gjemme seg bort, **han reiser de opp**. Han sier at **akkurat fordi du er den du er**, så er du **verdifull, ja, du er viktig!** Han gir disse ulike menneskene et **fellesskap, en selvrespekt og et hjem.**

Nå hører jeg sikkert veldig ut som en prest her, men jeg må si - jeg klarer ikke se disse **scenene uten å tenke på Jesus**. Mannen som gikk rundt og møtte **utstøtte og skamfulle mennesker**. Som brøyt **alle sosiale klasseskiller**, bøyde **seg ned og møtte tiggeren i øyenhøyde**. Som **berørte de spedalske** og **reiste de opp. Som så tyver og prostituerte**, fiskere og tollere - og formidlet til hver enkelt: Du er **Guds dyrebare barn, det vakreste Gud har** skapt. Nettopp fordi **du er skapt, er du verdifull, elsket og viktig**. Jesus løftet dem ut **av skyggene, og gav de et hjem**.

Jesu kjærlighet er nåde. **Kjærlighet uten krav, uten forbehold eller betingelser**. **Veien hjem er nådens vei**. For ved Guds nåde fant **alle slags mennesker sin verdi, sin mening og sitt hjem, i fellesskapet rundt Jesus**. Ja, *finner* alle slags mennesker et hjem - for det skjer fremdeles.

Jeg tror på **en Gud som er hos oss**, akkurat nå!, og som s**er våre millioner med drømmer** for livet. En **Gud som kjenner o**ss, og **alle våre tanker** og alle våre sår. Som **kjenner skammen og hører løgnene** vi **fortelles og forteller oss selv**: Jeg er **for annerledes** og **for vanlig**. For **tjukk eller for tynn**. Ikke **smart nok eller altfor nerdete**. Vi skammer oss over legning og seksualitet, utseende og prestasjoner, **over alt det dumme vi har gjort** eller tenkt. Og forteller **oss selv: Jeg er for mye** og **jeg er ikke nok**.

**Da ser Jesus oss, med alt vi er og sier:** Du er det vakreste Gud har skapt. Du **hører til, som den du er**. Ikke fordi **du har gjort deg fortjent til** det, men fordi **Guds kjærlighet er uten betingelser eller** krav. Veien hjem er nåde.

I den **kristne tro er dette et kjernebudskap**, at vi er **elsket og ønsket av Gud** sånn som vi er. Vi **har vårt hjem i Gud**. Det **betyr imidlertid ikke at vi er god** nok, har **fortjent, Guds kjærlighet.**

Det kristne budskapet er at du *er elsket*. **Buskapet er ikke: Du er god nok, vær** deg selv 110%! Vet du **hvem som er seg selv 110% prosent**? Utenom paradise hotel deltakere. Jo, for eksempel **denne mobben utenfor sirkuset. De protesterer og roper:** “De der er annerledes, de må vekk!” Til slutt **brenner de ned** P. T. Barnums sirkus. De gjør noe **helt menneskelig**, det å **frykte andre, kjempe for** sin egen rett! **Barn i 2-3 års** alderen gjør det samme, de er seg selv 110%. De denger lillesøsteren sin i hode om de har lånt leken deres. Eller hyler av urettferdighet om de må dele sjokoladen med mamma og pappa. **For dette livet handler om meg**!

En del av det å **være menneske er lære å regulere** oss selv, kontrollere de mange drivkreftene i oss. For noen av **dem kan dytte andre ned for å bygge** oss selv opp. Det er **synden i oss som styrer oss**, når vi setter oss **selv foran andre**. Vi **bryter oss på en måte ut av hjemmet** som Gud har skapt for oss, der hvor vi finner vår **verdi i Guds kjærlighet og hva vi kan** gjøre for andre. Også bygger **vi heller vårt eget solo-prosjekt**. Det er synd - å **ikke stole på at man er elsket**. Så man tar saken i egne hender.

Vi hørte i dag **en fortelling om en far med to sønner**. Den ene sønnen sier “**La meg få arven min på forskudd!”.** Så faren gir han halvparten av alt han eier, med **bygninger og dyr og alt. Også selger sønnen** hele pakka og drar bort for å **gjøre sin egen greie. Vi vet ikke** hvorfor. Kanskje synes han det var litt **kjedelig** hjemme. Kanskje ville han prøve å skaffe seg **rikdom, for å** kjøpe en villa til jenta han var forelska i. **Kanskje jakta han anerkjennelse**, bli **kjendis, eller kanskje ville h**an bare være seg selv 110%.

Uansett hva grunnen var, så ender denne sønnen opp med å **sløse bort pengene på et vilt** liv. Og ender opp i en **grisebinge, hvor han** jobber og spiser med grisene, **for å klare seg**. Også **tenker han tilbake på hjemmet** han en gang tilhørte. **På faren, som hadde gitt han alt han nå** hadde sløst bort. Hvordan skjønte han det ikke før nå, hvor verdifullt det var?

Dette er **fortellingen om deg**. Dette er fortellingen om oss. Når a**mbisjonene** våre går fra **gode intensjoner**, til å **ende opp i et ego-prosjekt**. Når **vennene våre går fra å** være noen vi tar vare på, til å bli **noen vi bruker**. Når **penger ikke handler** om å ha **nok**, men om å alltid **skulle ha mer.** Når **jobben, for eksempel som prest** da - går fra å handle om å tjene sine medmennesker - til å handle om å bli mest **mulig sett og beundra**. Vi gjør det alle sammen.

Lar oss styre av **grådighet, egoisme, sjalusi -** løfter oss selv opp, dytter andre ned. Ett eller **annet i oss lurer oss til å tro at det er det gode** livet, det **å eie ting eller bli kjent og beundra**. Kanskje prøver **vi å fylle et hull** i **oss, et sår vi bærer med** oss, etter å ha hørt at vi opplevd eller tenkt at vi egentlig ikke var verdt å elske. Men **det er, som Jenny Lind** sier, et **hull som ingen applaus kan fylle**. For den **eneste veien hjem er nådens vei**.

P. T. Barnum hadde **en tøff oppvekst.** Men han drives lik**evel av en god kraft og** bygger **stein på stein. Og på et tidspunkt har han et hjem, fylt av kjærlighet** og godhet. Ikke bare det, han har **løftet andre mennesker opp** og **gitt dem et hjem. Han er elsket og han elsker**, han lever meningen sin, ***kallet sitt*, som vi sier i kirka. Han er hjemme**. Men han lengter etter å være mer enn den han er.

Så han inviterer, ***bruker* på en måte denne svenske sangerinnen**, for at hu skal **løfte han til nye høyder**. Han jakter de **store scenene og anerkjennelse** fra **de rikeste og mest berømte**. Og på veien **snakker han ned gjengen** på   
  
sirkuset, stenger de ute, så **ingen skal tro han har** noe **med de der rare å gjøre**. Han **nedprioriterer de han har betydd** alt for og drar til og med vekk fra **familien sin. Også** forsvarer han det for seg selv med at han gjør det for dem.

Og så vet vi jo hva **som skjer. Alt raser. Opera-turnéen** avlyses, sirkuset brenner ned, **huset til familien må selges og** ekteskapet slår sprekker. Og i det øyeblikket er det som **om P. T. Barnum kommer til seg selv** igjen. **Øynene som før har vært blenda av scenelys og berømmelse, ser klart** igjen. Han ser **alt han hadde og alt han har tapt**. Og **skammer seg over at han** kunne kaste det alt bort.

Men så**, når han er på sitt absolutte bunnpunkt, fylt av skyld og** skam, møter han gjengen fra **sirkuset og får høre: Vi trenger deg fortsatt**.  
Så møter han **kona si og får høre. Jeg elsker deg fortsatt**.

**Det er nåde. Og nådens vei er veien hjem.** **Nåden gir Phineas en ny sjanse** og lar han si: "Okei, from now on." Det blir **selvfølgelig ikke** siste gang **han trår feil, men han har igjen** funnet ut hvor han skal. Han ser nå at gjennom å gi kjærligheten videre, ved å invitere andre inn og **gi dem et hjem**, finner han **også seg** selv. **For når vi elsker andre, lærer vi å elske oss** selv. Vi finner veien hjem.

Da den **bortkomne sønnen rusla** hjemover, med senka hode, må han ha **grua seg noe** fryktelig. **Skamfull over å ha sløst bort halvparten** av alt faren eier. Men så **ser faren han,** langt borte. Og så, **jeg måtte dobbeltsjekke dette i** bibelteksten, for det ligner så på et moderne farsideal. Men dette forteller Jesus altså for 2000 år siden: **faren går ikke bare sønnen i møte**, denne sønnen som hadde svikta han. **Faren løper mot han, kaster** seg om halsen på han og kysser han. Og roper ut: Sønnen min er kommet hjem igjen.

Det er nåde. At **vi får være Guds barn, elsket ute**n forbehold. Vi **får være Guds hender og føtter, at Gud kan bruke oss til det gode**, på tross av blindveiene vi stadig rusler ut på. Ja**, Gud løper oss i møte og omfavner** oss. Setter oss fri fra **skyld for det vi har gjort og skam** over den vi er.

Han sier du er **det vakreste jeg noensinne har skapt**, **ditt hjem er hos meg.** Han sier: **Deg har jeg bruk for, ja, du er skapt for å bygge hjem** for andre. For **veien hjem er nådens vei.**